Legal Document

Category: 17

Text:
11. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ  ΝΑ ΥΤΙΛΙΑΣ Αριθ. 30372δ/79 της 3/19 Μαΐου 1979 (ΦΕΚ Β΄489) Περί αυξήσεως εισφορών ησφαλισμένων υπέρ ΤΠΚΠΕΝ. Έχοντες υπόψη: 1.Την υπ’ αριθ. Δ. 3676/932/26.5.1978 κοινήν απόφασιν του Πρωθυπουργού και Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών» (ΦΕΚ 498/30.5.78 τ.Β.). 2.Το δια της υπ’ αριθ. 4917/101/21.12.78 αναφοράς του ΤΠΚΠΕΝ υποβληθέν απόσπασμα πρακτικού της από 11.12.78 συνεδριάσεως του Διοικητικού Συμβουλίου αυτού, κατά την οποίαν απεφασίσθη η αύξησις της τακτικής μηνιαίας εισφοράς των ησφαλισμένων εις το ΤΠΚΠΕΝ κατά 30-32,4%. 3.Την δια του υπ’ αριθ. ΠΡ. 60/59/16.1.79 εγγράφου του Υπουργείου Συντονισμού Διεύθυνσις Τιμών και Εισοδημάτων παρασχεθείσαν σύμφωνον γνώμην. Ιδόντες τας διατάξεις της παρ. 2 του άρθρ. 2 του Ν.Δ. 354/69 περί τροποποιήσεως του Ν.Δ. 3737/1957 περί ΤΠΚΠΕΝ, αποφασίζομεν: Εγκρίνομεν την κατά την συνεδρίασιν του Δ.Σ. του Ταμείου Προνοίας Κατωτέρων Πληρωμάτων Εμπορικού Ναυτικού (ΤΠΚΠΕΝ) της 11.12.78 ληφθείσαν απόφασιν αυτού περί αυξήσεως από 1ης Ιαν. 1979 της τακτικής μηνιαίας εισφοράς των ησφαλισμένων εις το ΤΠΚΠΕΝ κατά 30%, ήτοι από 672 δραχ. εις 874 δραχ. προκειμένου περί των υπηρετούντων επί πλοιαρίων και πλοίων η μισθοδοσία των οποίων καταβάλλεται εις δραχμάς και κατά 32,04% ήτοι από 660 δραχμάς εις 874 δραχμάς προκειμένου περί των υπηρετούντων επί πλοίων η μισθοδοσία των οποίων καθορίζεται εις δραχμάς μετατρεπομένας και καταβαλλομένας εις ελεύθερον συνάλλαγμα. Η ισχύς της παρούσης άρχεται από 1ης Ιαν. 1979